CELEX: 32010R0585
Language: hu
Date: 2010-07-02 00:00:00
Title: A Bizottság 585/2010/EU rendelete ( 2010. július 2. ) a tejre és tejtermékekre vonatkozó behozatali szabályok és a vámkontingensek megnyitása tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló 2535/2001/EK rendelet módosításáról

3.7.2010   
            
            
               HU
            
            
               Az Európai Unió Hivatalos Lapja
            
            
               L 169/1
            
         A BIZOTTSÁG 585/2010/EU RENDELETE
   (2010. július 2.)
   a tejre és tejtermékekre vonatkozó behozatali szabályok és a vámkontingensek megnyitása tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló 2535/2001/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 144. cikke (1) bekezdésére és 148. cikkére, összefüggésben 4. cikkével,
   mivel:
   
               (1)
            
            
               A 2535/2001/EK bizottsági rendelet (2) 19a. cikke hivatkozik a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (3) 308a. és 308b. cikkével, valamint 308c. cikkének (1) bekezdésével összhangban kezelt vámkontingensekre. A szóban forgó kontingenseknek az egyes földközi-tengeri országokkal kötött megállapodások alapján preferenciális elbánásban részesíthető termékek közösségi vámkontingenseinek és referenciamennyiségeinek kezelésével kapcsolatos rendelkezésekről szóló, 2001. április 9-i 747/2001/EK tanácsi rendeletben (4) előírt kontingensek is részét képezik.
            
         
               (2)
            
            
               2008-ban megkötötték az Európai Közösség és Izrael Állam között levélváltás formájában létrejött, a mezőgazdasági termékekre, a feldolgozott mezőgazdasági termékekre, valamint a halakra és a halászati termékekre vonatkozó kölcsönös liberalizációs intézkedésekről, továbbá az egyrészről az Európai Közösségek és azok tagállamai, másrészről Izrael Állam közötti társulás létrehozásáról szóló euromediterrán megállapodás módosításáról, valamint az ahhoz csatolt 1. és 2. jegyzőkönyvnek és azok mellékleteinek felváltásáról szóló megállapodást. Ezt a megállapodást (a továbbiakban: a megállapodás) a 2009/855/EK tanácsi határozat (5) hagyta jóvá.
            
         
               (3)
            
            
               A megállapodás új vámkontingenseket ír elő az Izraelből származó mezőgazdasági és feldolgozott mezőgazdasági termékekre.
            
         
               (4)
            
            
               Ezért az 1154/2009/EK bizottsági rendelettel (6) módosított 747/2001/EK rendelet 2010. január 1-jei hatállyal előírta a 0404 10 KN-kód alá tartozó tejtermék kontingensmennyiségének növelését.
            
         
               (5)
            
            
               A 2535/2001/EK rendeletet ezért ennek megfelelően módosítani kell.
            
         
               (6)
            
            
               A javasolt módosítást indokolt 2010. január 1-jétől alkalmazni, vagyis attól a naptól, amikor a megállapodás hatályba lépett és a 747/2001/EK rendelet megfelelő módosítása alkalmazandóvá vált.
            
         
               (7)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   A 2535/2001/EK rendelet VIIa. melléklete 2. pontjának helyébe a következő szöveg lép:
   
      „2.   A 747/2001/EK rendelet VII. mellékletében szereplő vámkontingens egyes Izraelből származó mezőgazdasági termékekre vonatkozóan
      
      
                  Kontingens száma
               
               
                  KN-kód
               
               
                  Árumegnevezés (7)
                  
               
               
                  Alkalmazandó vám
               
               
                  Éves mennyiség (tonnában)
                  alap = naptári év
               
            
                  09.1302
               
               
                  0404 10
               
               
                  Tejsavó, módosított tejsavó
               
               
                  Mentes
               
               
                  1 300
               
            
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2010. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. július 2-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 299., 2007.11.16., 1. o.
   
      (2)  HL L 341., 2001.12.22., 29. o.
   
      (3)  HL L 253., 1993.10.11., 1. o.
   
      (4)  HL L 109., 2001.4.19., 2. o.
   
      (5)  HL L 313., 2009.11.28., 81. o.
   
      (6)  HL L 313., 2009.11.28., 52. o.
   
      (7)  A Kombinált Nómenklatúra értelmezésére szolgáló szabályok ellenére az árumegnevezés szövege csupán tájékoztató jellegűnek tekintendő, mivel e melléklet keretein belül a preferenciális rendszert az e rendelet elfogadásakor hatályos KN-kódok határozzák meg. Az »ex« megjelölésű KN-kódok esetén a preferenciális rendszert a KN-kód és az Árumegnevezés rovat együttes figyelembevételével kell meghatározni.”